Записник састанка вајарске секције одржаног 12.12.2021.

састанак започео у 12ч завршен око 14ч

Од почетка састанка присуствовали су: Раде Марковић, Гордана Каљаловић, Милица Ружичић, Вида Станисавац Вујчић, Тања Остојић, Марија Лукић Пољански и Срђан Вукајловић.

Мало касније су се придружили Зоран Вранешевић, Ивана Милев и Сања Ждрња и Дане Стојановић (присутан али није могао да се чује нити да се види тако да он није убрајан у кворум).

Дневни ред:

1. Усвајање записника са претходног састанка;

2. Почетак припреме за годишњу изложбу Вајари/ке 2022;

а. разговор и гласање за предлог да наша изложба буде бијенална

б. уколико се одлучимо да одржимо изложбу следеће године требало би изгласати организациони одбор и жири за награде

3. Избор члана одбора секције (Сања Томашевић даје оставку)

4. Разно

Тачка 1.

Записник са предходног састанка усвојен је са 7 гласова ЗА. Записник је усвојен.

Тачка 2

а. У дискусији око предлога да изложба вајарске секције буде бијенална учествовали су : Срђан Вукајловић, Вида Станисавац, Гордана Каљаловић, Раде Марковић, Тања Остојић, Марија Лукић Пољански и Ивана Милев.

Вукајловић је подржао предлог да изложба буде бијенална јер би се тиме могао повећати њен квалитет пошто би учесници имали прилику да конкуришу са бољим радовима из двогодишње продукције.

Остали учесници су се залагали да изложба остане годишња као и до сада са различитим аргументима: Млади вајари немају пуно прилика да излажу, уметницима се смањује шанса да испуне критеријуме за статус самосталног уметника (Вида Станисавац), изложба је постала традиционална, повећава видљивост скулптуре код нас (Раде Марковић), ако постане бијенална а касније можда тријенална полако се отвара могућност да изложба сасвим нестане (Ивана Милев).

После завршене дискусије гласало се о предлогу да изложба остане годишња. За предлог да изложба остане годишња од 10 присутних осморо је гласало ЗА а двоје је било уздржано. Тиме је усвојен предлог да се изложба вајарске секције одржава сваке године као и до сада.

б. У вези са организовањем изложбе секције у 2022-ој години Раде Марковић је предложио да се упути позив свим члановима секције да узму учешћа у организовању наредне изложбе секције. Позив саставити и упутити што пре а на следећем састанку секције крајем ове године (око 28 децембра) договорити се око састава организационог одбора изложбе и изабрати селекциону комисију и евентуално жири за награде.

Милица Ружичић је преложила да у састав селекционе комисије (?) уђе један историчар уметности по позиву.

Договорено је да материјал за конкурс који је тражио УС буде достављен касније када се формира селекциона комисија која би могла да позове неке уметнике да учествују на изложби.

Тачка 3.

За новог члана одбора секције (уместо Сање Томашевић која даје оставку) предложена је Ивана Милев. За Ивану Милев гласало је 7 од, у том тренутку присутних, 7 чланова секције. Ивана Милев је постала члан одбора секције.

Тачка 4 разно.

Чланови одбора секције (Гордана Каљаловић, Вида Станисавац, Раде Марковић, Ивана Милев и Срђан Вукајловић) међусобно су избарали предедницу секције и заменика. На предлог Вукајловића за председницу одбора секције изабрана је Вида Станисавац Вујчић.

(4 гласа ЗА и један уздржан) За заменика, на предлог Гордана Каљаловић је изабран С. Вукајловић (4 гласа ЗА и један уздржан)

Председница одбора Вајарске секције

Вида Станисавац Вујчић